Senedd Cymru

**Y Pwyllgor Cyllid**

**Penodi Aelod Anweithredol o Swyddfa Archwilio Cymru**

Holiadur Cymhwystra (Gweithgareddau Gwleidyddol ac Allanol)

**Gwybodaeth i Ymgeiswyr**

Dylai ymgeiswyr fod yn ymwybodol na ellir ystyried deiliaid rhai rolau a swyddi i’w penodi i Fwrdd Swyddfa Archwilio Cymru. Mae rhai o’r rolau hyn wedi’u hanghymwyso ar sail statudol[[1]](#footnote-2) ac eraill yn rolau y mae’r Pwyllgor Cyllid wedi penderfynu[[2]](#footnote-3) y byddent yn anghydnaws â gwasanaethu fel Aelod o’r Bwrdd.

Er mwyn cynorthwyo’r ymgeiswyr, nodir rhestr gyfunol o rolau sydd wedi’u hanghymwyso neu sy’n anghydnaws o dan y pennawd “Cymhwystra: Gweithgareddau Gwleidyddol ac Allanol” ar dudalennau 5 – 6 o’r ddogfen “Gwybodaeth i Ymgeiswyr”. Dylai ymgeiswyr gyfeirio at y rhestr cyn cyflwyno eu cais.

Yn unol ag egwyddorion ‘Nolan’ ar gyfer bywyd cyhoeddus, bydd unrhyw amgylchiadau arwyddocaol eraill a allai arwain at wrthdaro buddiannau hefyd yn cael eu hystyried wrth drafod ymgeiswyr i’w penodi.

**Gwybodaeth y mae’n ofynnol ei datgelu**

Diben y ffurflen hon yw galluogi ymgeiswyr i ddarparu manylion ynghylch:

1. pob swydd, cyflogaeth a/neu rôl arall a ddelir ar hyn o bryd. Bydd hyn yn caniatáu i'r Pwyllgor weld a oes unrhyw faterion o ran cymhwystra a allai atal ymgeisydd llwyddiannus rhag gwasanaethu fel Aelod o Fwrdd Swyddfa Archwilio Cymru;
2. gweithgarwch gwleidyddol sylweddol yn ystod y blynyddoedd diwethaf; neu
3. unrhyw fuddiannau busnes neu fuddiannau eraill, neu unrhyw gysylltiadau personol, a allai, pe baech yn cael eich penodi, gael eu camddehongli neu beri embaras i’r Senedd.

Efallai na fydd unrhyw wrthdaro buddiannau posibl a nodir yma yn eich atal rhag mynd ymlaen i gael cyfweliad ond, os yw hynny’n briodol, gellid trafod hynny gyda chi yn ystod eich cyfweliad i weld sut y byddech yn mynd i'r afael â’r mater(ion) pe bai eich cais yn llwyddiannus.

Atgoffir ymgeiswyr hefyd y gellid gofyn iddynt roi'r gorau i rai swyddi allanol fel un o amodau eu penodiad.

## 1. Ymrwymiadau ar hyn o bryd

Rhowch fanylion pob rôl yr ydych yn ymgymryd â hi ar hyn o bryd (boed yn gyflogedig, wedi'ch penodi/ethol iddi neu’n wasanaeth gwirfoddol).

|  |  |  |  |  |
| --- | --- | --- | --- | --- |
|  |  |  |  |  |
| Manylion y sefydliad a’r swydd | **Penodwyd gan** | **Ymrwymiad o ran amser** | **Cyfnod y penodiad** | **Gwaith â thâl neu wirfoddol?** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

## 2. Gweithgarwch gwleidyddol

Nodwch pa rai o’r gweithgareddau isod yr ydych wedi cymryd rhan ynddynt yn ystod y pum mlynedd diwethaf drwy roi tic yn y blwch priodol a rhoi manylion yr hyn a wnaethoch. Enwch y blaid neu’r corff y buoch yn ymwneud â hi/ag ef. Os ydych neu os buoch yn gynrychiolydd Annibynnol, neu os ydych wedi ymgeisio am swydd neu wedi cael swydd yn cynrychioli grŵp â buddiant penodol, dylech nodi hynny. Dylech roi tic ym mhob blwch perthnasol.

|  |  |
| --- | --- |
| A |  |
|  | Wedi cael swydd Cynghorydd Lleol, Aelod o’r Senedd, Aelod Seneddol, Aelod o Senedd Ewrop ac yn y blaen |
|  | Wedi bod yn ymgeisydd am un o’r swyddi uchod |
|  | Wedi siarad ar ran plaid neu ymgeisydd |

|  |  |
| --- | --- |
| B |  |
|  | Wedi bod yn asiant gwleidyddol |
|  | Wedi bod yn Gadeirydd, yn Drysorydd neu'n Ysgrifennydd cangen leol o  unrhyw blaid |
|  | Wedi canfasio ar ran plaid neu wedi helpu yn ystod etholiadau |
|  | Unrhyw weithgarwch gwleidyddol arall sy’n berthnasol yn eich barn chi |

|  |  |
| --- | --- |
| C |  |
|  | Nid wyf wedi ymgymryd ag unrhyw un o’r gweithgareddau uchod |

|  |  |
| --- | --- |
|  |  |
| Manylion yr hyn a wnaethoch ac enw’r blaid y buoch yn gweithredu drosti: | |
|  | |

## 3. Buddiannau a chysylltiadau eraill

Rhowch fanylion unrhyw fuddiannau busnes neu fuddiannau eraill, neu unrhyw gysylltiadau personol, a allai yn eich barn chi, pe baech yn cael eich penodi, o bosibl gael eu camddehongli neu beri embaras i’r Senedd.

Er enghraifft, gallai’r rhain gynnwys unrhyw fuddiannau ariannol, cyfranddaliadau sy’n eiddo i chi, aelodaeth o gymdeithasau, gweithgareddau, cysylltiadau neu gyflogaeth partner mewn maes perthnasol.

|  |  |
| --- | --- |
|  |  |
|  | Dim |
|  | Y canlynol (rhowch fanylion) |
|  | |

|  |  |
| --- | --- |
|  |  |
| Enw llawn |  |
| Eich llofnod |  |
| Dyddiad |  |

1. Yn unol â pharagraff 26 o Atodlen 1 i Ddeddf Archwilio Cyhoeddus (Cymru) 2013. [↑](#footnote-ref-2)
2. O dan baragraff 8 o’r Atodlen honno. [↑](#footnote-ref-3)